Unitate de măsură

Unitățile de măsură reprezintă un standard de măsurare a cantităților fizice. În fizică și în metrologie, e necesară o definiție clară și univocă asupra aceeași cantități, pentru a garanta utilitatea și reproductibilitatea rezultatelor experimentale, ca bază a metodei științifice. 

Sistemele de măsură științifice sunt o formalizare a conceptului de greutăți și măsuri, care s-au dezvoltat inițial cu scopuri comerciale, în special pentru a crea o serie de instrumente cu care vânzătorii și cumpărătorii să poată măsura în manieră univocă o cantitate de marfă tranzacționată.

Există diverse sisteme de unități de măsură, bazate pe diverse suite de unități de măsură fundamentale.

Sistemul internațional 

Sistemul cel mai folosit în ziua de azi e Sistemul Internațional, care are șapte unități de măsură de bază ("fundamentale"), din care toate celelalte sunt derivate.

Prefixele SI

Sisteme de unități de măsură diferite de SI 
Există și alte sisteme, utilizate în diverse scopuri, unele încă utilizate, altele doar istorice. Printre acestea se găsesc:
 Unități de măsură CGS (centimetru gram secundă) - unități ale sistemului fizic
 Unități de măsură MKS (metru kilogram secundă) - unități ale sistemului metric
 Unități de măsură MKfS (metru kilogram-forță secundă) - unități ale sistemului tehnic
 Unități de măsură ale lui Planck
 Unități de măsură anglo-saxone
 Unități de măsură chinezești
 Unități de măsură vechi românești

Noțiuni din vocabularul standard al metrologiei 
 a definit expres unele noțiuni legate de unitățile de măsură în standardul OIML V 2-200
 a cărei traducere oficială în limba română este SR Ghid ISO/CEI 99: 2010.

 Factorul de conversie între unități reprezintă un raport între două unități de măsură pentru mărimi de aceeași natură.
 Un multiplu al unei unități este o unitate de măsură obținută prin înmulțirea unei unități de măsură date cu un număr întreg mai mare decât unu.
 Un submultiplu al unei unități este o unitate de măsură obținută prin împărțirea unei unități de măsură date la un număr întreg mai mare decât unu.
 Un sistem de unități este un ansamblu de unități fundamentale și derivate, împreună cu multiplii și submultiplii lor, definit conform unor reguli date, pentru un sistem de mărimi dat.
 Un sistem de unități coerent este un sistem de unități bazat pe un sistem de mărimi dat, în care unitatea de măsură pentru fiecare mărime derivată este o unitate derivată coerentă.
 Unitatea de măsură din afara unui sistem este o unitate de măsură care nu aparține unui sistem de unități dat.
 Unitatea derivată este unitatea de măsură pentru o mărime derivată.
 Unitatea derivată coerentă este o unitate derivată care, pentru un sistem de mărimi dat și pentru un ansamblu de unități fundamentale ales, este un produs al puterilor unităților fundamentale fără un alt factor de proporționalitate decât unu.
 Trasabilitatea metrologică la o unitate de măsură este o trasabilitate metrologică în cazul căreia referința este definirea unei unități de măsură prin realizarea sa practică.

Note

Lectură suplimentară 
 Nicolae Stoicescu, Cum măsurau strămoșii: Metrologia medievală pe teritoriul României, București: Editura Știintifică, 1971

Vezi și 
 Unități de măsură folosite în aviație
 Unități vechi de măsură

Legături externe 
 Situl oficial al SI - Sistemului International
 Vechi unități de capacitate și masă
 Unități de măsură și monede menționate în Sfânta Scriptură 
 UNITATEA, masura tuturor lucrurilor, 14 mai 2008, Tudor Calin Zarojanu, Descoperă

Convertoare 
  Calculator de conversie a unităților, 'conversie-unitati.info  Convertor contextual pentru Firefox, the-converter.co  Conversie între unități, google.com  Convertor online, onlineconversion.com  Convertor de unități, unitjuggler.com  Unit conversion tool, proz.com  Diagrame de transformări metrice și calculatoare pentru transformări metrice, metric-conversions.org  Conversii metrice online, conversii-metrice.ro  Convertor de unități online, europages.ro  Convertor de unități online , kilometru.com''

Mărimi fizice
Unități de măsură
Articole cu definiții standard din metrologie